අද සිට ඉදිරි දින කිහිපයේදී දිවයිනේ පවතින වැසි තත්වයේ වර්ධනයක් අපේක්ෂා කරන බව කාලගුණ විද්‍යා දෙපාර්තමේන්තුව පවසනවා.ඒ, බෙංගාල බොක්කේ සහ අන්දමන් මුහුද ආශ්‍රිතව වායුගෝලයේ අඩුපීඩන තත්ත්වයක් වර්ධනය වීම හේතුවෙන්.එහි බලපෑම හේතුවෙන් මෙලෙස අද දින සිට ඉදිරි දින කිහිපයේදී විශේෂයෙන්ම දිවයිනේ නිරිත දිග කොටසේ වැසි තත්ත්වයේ වැඩි වීමක් බලාපොරොත්තු වනවා.දිවයිනේ ඇතැම් ස්ථානවලට මිලිමීටර් 150 ඉක්ම වූ තද වර්ෂාපතනයක් ඇති විය හැකි අතර දිවයින හරහා සුළඟේ වේගය පැයට කිලෝමීටර් 50 දක්වා ඉහළ යා හැකියි.